b'\n_START_ARTICLE_\nElisa Beetz-Charpentier\n_START_PARAGRAPH_\nElisa Beetz-Charpentier (1859 Schaerbeek, Belgia \xe2\x80\x93 1949 Neuilly-sur-Seine, Prantsusmaa) oli prantsuse skulptor, maali- ja medalikunstnik.\n_START_SECTION_\nElulugu\n_START_PARAGRAPH_\nElisa Beetz \xc3\xb5ppis skulptuuri Br\xc3\xbcsseli kunstiakadeemias. Ta oli skulptor Alexandre Charpentier\' \xc3\xb5pilane ja hiljem abikaasa. Beetz oli Charpentier\' teine naine. Nende pulmas olid peiupoisteks Claude Debussy ja Auguste Rodin._NEWLINE_Elisa Beetz-Charpentier oli kunstnikuna tegev peamiselt 1905\xe2\x80\x931924. 1910\xe2\x80\x931924 esines Beetz-Charpentier Soci\xc3\xa9t\xc3\xa9 nationale des beaux-arts\'i salgonin\xc3\xa4itustel Pariisis, olles liitunud \xc3\xbchinguga 1905. aastal. 1909 v\xc3\xb5itis ta esimese auhinna Pariisi ettev\xc3\xb5tte Pleyel 100. aastap\xc3\xa4eva m\xc3\xa4lestustahvli konkursil._NEWLINE_Portreemaalijana kujutas ta sageli lapsi, skulptorina oli \xc3\xbcks ta lemmikmotiive aga tantsijannad. Kunstniku tuntuim t\xc3\xb6\xc3\xb6 oli aga 1903. aastal valminud pronkskuju pealkirjaga "Kerjus Pont des Artsil", mis kujutab kapuutsiga mantlis, p\xc3\xbckstes ja saabastes t\xc3\xbcdrukut. Skulptori ja juveelikunstnikuna t\xc3\xb6\xc3\xb6tas ta peamiselt Siegfried Samuel Bingi Maison de l\xe2\x80\x99Art Nouveau heaks.\n_START_SECTION_\nSeos Poola vapiga\n_START_PARAGRAPH_\nPoola heraldiku Jerzy Michta uuringu kohaselt v\xc3\xb5ib Poola 1927. aastast kehtiv vapp, mille autor on Zygmunt Kami\xc5\x84ski, olla tegelikult koopia Poola kotkast Beetz-Charpentieri kujundatud medalil, mille 1924. aastal omandas Poola muusik Ignacy Paderewski.'